cyanic-selkie/wikianc huggingface dataset:
Didrik Slagheck
Kongens rådgiver
Didrik Slagheck omtales første gang i Bergen. Han hadde oppholdt seg i Nederlandene og hatt en stilling ved pavehoffet før han i 1517 reiste nordover som avlatshandler, ansatt hos den italienske avlatskremmeren Johannes Angelus Arcimboldus (italiensk: Giovannangelo Arcimboldi, senere biskop av Milano, f. 1485, d. 1555). I Bergen kom Slagheck i kontakt med Sigbrit Willums, kanskje gjennom deres felles interesse for Paracelsus' medisinske virksomhet. Det var trolig ved å røpe Arcimboldus' samarbeid med Sten Sture d.y. for Sigbrit og Christian 2. at Slagheck vant kong Christians tillit i en slik grad at han ble tildelt dekanatet over Roskilde og utnevnt til kongens sekretær, med oppdrag å tale kongens sak mot Sten Sture hos pave Leo 10. i Roma. Høsten 1520 fulgte Slagheck med kong Christian til Stockholm, og har antagelig forledet kongen til de grufulle handlingene som i ettertid fikk navnet Stockholms blodbad, eller i det minste støttet ham i hans hevnplaner gjennom falske vitneutsagn.
Stockholms blodbad tok sitt utgangspunkt i anklager om kjetteri som ga kongen muligheten for å se bort fra løftet han hadde gitt om amnesti, for kjettere skulle straffes uansett, slik pave Gregor 9. hadde dekretert i 1234. Slagheck deltok personlig i blodbadet, og ble etterpå belønnet med utnevnelse til kongelig stattholder og formann for regjeringskommisjonen i Sverige, samt bispestolen i Skara.
Slaghecks fall
Gustav Vasa reiste imidlertid dalkarlene til opprør, og Slagheck forverret situasjonen ved å blande seg i krigføringen og oppfordre til grusomheter. 29. april 1521 ledet han slaget ved Västerås og fikk skylden for det danske nederlaget. I september 1521 ble han kalt til København for å forklare seg. Angivelig talte Sigbrit hans sak i en slik grad at Christian 2. i stedet fikk pave Leo til å utnevne Slagheck til erkebiskop av Lund fra november 1521. Kardinal de Cesi ble bestukket til å fravike sine angivelige krav, og i november 1521 holdt Slagheck et glorete og simpelt inntog i Lund som forferdet kannikene. Hans motstander, biskop Jens Andersen Beldenak, ble snart fengslet og satt en stund som fange i bispegården der Slagheck plaget ham. Men i mellomtiden var en pavelig utsending ankommet København for å undersøke forholdene rundt henrettelsene av svenske biskoper i Stockholms blodbad. Snart mistet kong Christian sin tillit til Slagheck; ikke minst var motstanden i Sverige på sitt høyeste og helt ute av kontroll. Dokumentene i den påfølgende rettssaken mot Slagheck er gått tapt, men ser ut til å ha fokusert på hans oppførsel i Sverige. Han ble lagt på pinebenken og dømt til døden. 24. januar 1522 ble han spjåket ut i et glorete antrekk, ført til galgen på Gammeltorv i et stort opptog, og fikk lagt strikken rundt halsen før den ble fjernet igjen. Bøddelen førte ham så bort til bålet som stod ferdig, og der ble han brent. Straffen var gjengjeldelse for at så mange svensker var blitt både hengt og brent. «Slik går det alle som forderver fyrstenes sinn med falske råd,» skrev Poul Helgesen samme dag i et skrift dedisert til Christian 2.
Hartwig Gauder
Hartwig Gauder (født 10. november 1954 i Vaihingen an der Enz i Baden-Württemberg, død 22. april 2020) var en tysk kappgjenger som representerte DDR. I løpet av karrieren ble han både europamester, verdensmester og olympisk mester på kappgjengernes lengste distanse, 50 km.
Carl Petter Opsahl
Carl Petter Opsahl (født 31. mai 1964) er en norsk prest, jazzmusiker, journalist og Førsteamanuensis i liturgikk på MF Vitenskapelige høyskole.
Hartwig Gauder
I 1975 og 1976 ble han østtysk mester på 20 km, og satte ny europarekord på denne distansen kappgang på bane i 1978. Etter at han bare ble nummer sju under europamesterskapet, bestemte han seg for å satse på 50 km. Da han ble olympisk mester på denne distansen i 1980, var dette bare hans fjerde konkurranse på denne distansen.
Carl Petter Opsahl
Han var med på å etablere Caledonia Jazzband (1982) og turnerte New Orleans (1983), hvorpå Opsahl bosatte seg der og spilte i «All Star Brass Band» (1986). Senere etablerte han Chateau Neuf Spelemannslag (1992–2002) og Soulfood (tidl. Creole Quartet), (med Christian Frank bass, Bjørn Olufsen trommer og Wollert Krohn-Hansen piano). . Hans egen Indigodalen med egenkomponert folkemusikk (Heilo, 2001) hadde musikalske bidrag fra Tord Gustavsen, Åsmund Reistad, Ingar Zach og Eline Monrad Vistven. Den ble etterfulgt av Improvisions inneholdende melodisk frijazz, i opptak fra Søsterkirkene på Gran (Park Grammofon, 2005). Høsten 2008 ga han ut Love, the Blues sammen med Tord Gustavsen, dessuten medvirker trommeslager Jon Christensen på tre spor (Park Grammofon). I 2019 ga han ut albumet #23 med Jo Asgeir Lie og de ble for det nominert til Folkelarmprisen 2019 i åpen klasse.
Opsahl var sentral i støttetiltak for byen New Orleans etter Orkanen Katrina (2005). Han er til daglig gateprest i Kirkens Bymisjon, samt jazzanmelder for VG (og mottok Molderosen for dette virket). Han har også undervist i jazzhistorie ved Universitetet i Oslo, samt skrevet pensumboken En fortelling om jazz (Unipub, 2001). Han er redaktør for boken ''En god dag. Fortellinger til inspirasjon og ettertanke (JM Stenersens Forlag, 2009) og tok i 2012 doktorgrad i teologi med en avhandling om spiritualitet og hiphop-kultur, Dance To My Ministry. Exploring Hiphop Spirituality''. I 2002-2003 var han gjesteforsker ved Union Theological Seminary i New York.
Opsahl har skrevet melodien til salmen «Bortom tid og rom og tanke».
Ruth Ryste
Ruth Anlaug Ryste (født 24. juli 1932 i Bamble) er en norsk fagforeningsleder og politiker (Arbeiderpartiet).
Hun var født i Bamble. Hun fullførte handelsskolen i 1950, og fra 1950 til 1970 arbeidet hun i sosialsektoren i Bamble kommune. Hun var vararepresentant til Bamble kommunestyre i årene 1967 til 1971. Fra 1970 to 1973 var hun sekretær i Norsk Tjenestemannslag, og hun var også styremedlem i LO fra 1969 til 1975. Hun var politisk rådgiver for administrasjons- og forbrukerministeren fra 1. januar 1973 til 1. januar 1974, og fra 1975 til 1976 var hun sekretær i Statstjenestemannskartellet.
Fra 1976 til 1979 var hun sosialminister i Odvar Nordlis regjering. Hun var medlem av Arbeiderpartiets sentralstyre fra 1975 til 1981. I 1979 forlot hun ministerposten for å bli leder av Flyktninghjelpen. Fra 1982 til 1987 var hun leder for Statens flyktningssekretariat, og fra 1988 til 1995 var hun rådgiver i Kommunal- og regionaldepartementet. Hun var styremedlem i Nationaltheatret fra 1975 til 1982 og medlem av Kontaktutvalget mellom innvandrerbefolkningen og myndighetene fra 1984 til 1987. Mange år etter at hun hadde trukket seg fra politikken ble hun medlem av bystyret i Porsgrunn for perioden 2007 til 2011.
Danmark under EM i friidrett 2016
Danmark deltok under EM i friidrett 2016 som blir arrangert 6.–19. juli 2016 i Amsterdam.
Fredagsmoské
Fredagsmoské (arabisk: ‏مسجد جامع‎ ; Jama Masjid) kalles de moskéer som i hovedsak er oppført for muslimernes fredagsbønn. Alle muslimske byer har i prinsipp en hovedmoské som kalles fredagsmoskéen eller den store moské.
Dignum
Dignum er et hjelpemiddel som gjør det mulig for mennesker med fysisk funksjonshemning å selv håndtere løsninger for fekal inkontinens, som klyster eller irrigasjonssystem, der vedkommende ellers vil ha behov for assistanse grunnet sin nedsatte funksjon.
Det består av en spesialformet tang med universielle håndtak og et LCD-skjerm i ene enden. I andre enden er det et kamera inne i leddet og endestykker tilpasset for å håndtere klyster, irrigasjonssystem eller lignende.
Kelsi Worrell
Kelsi Worrell (født 15. juli 1994) er en amerikansk svømmer.
Hun representerte USA under Sommer-OL 2016 i Rio de Janeiro, der hun tok gull på 100 meter medley stafett.
Oberon (Seyler)
Oberon eller Alvekongen (Oberon oder König der Elfen), eller bare Oberon, opprinnelig kalt Huon og Amanda (Hüon und Amande), er et romantisk syngespill i fem akter av Friederike Sophie Seyler, basert på diktet Oberon av Christoph Martin Wieland, som selv bygget på Huon de Bordeaux, en fransk chanson de geste fra 1200-tallet. Tittelfiguren er henholdsvis ridderen Huon og alvekongen Oberon.
Gieseckes versjon og innflytelse på Tryllefløyten
Seylers libretto ble plagiert av Karl Ludwig Giesecke i operaen Oberon, som han skrev for Emanuel Schikaneders teatertrupp med musikk av Paul Wranitzky. Operaen Tryllefløyten, med en libretto av Schikaneder, bygget også i vesentlig grad på Gieseckes Oberon-libretto og dermed på Seyler, og mange av de samme skuespillerne spilte lignende roller.
Hill+Knowlton Strategies
Hill & Knowlton er verdens eldste PR-byrå, børsnotert i USA og Storbritannia. Det eies av britiske WPP Group. Selskapet ble grunnlagt av journalisten John F. Hill fra Cleveland, Ohio i 1927, og ble i 1930-årene etablert i New York av Hill og bankforbindelsen Donald Knowlton. I 2011 fusjonerte Hill & Knowlton med Public Strategies under navnet Hill+Knowlton Strategies. Hill+Knowlton Strategies har 83 kontorer i 40 land.
Morselskapet Hill+Knowlton Strategies driver blant annet utstrakt kriserådgivning. og var forøvrig global kommunikasjonsrådgiver for Sommer-OL 2008 i Beijing. Internasjonalt ledes Hill+Knowlton Strategies av Jack Martin. I Washington, DC driver Hill & Knowlton politisk rådgivning under merkenavnet Wexler & Walker.
Internasjonalt har Hill+Knowlton har vært involvert i en rekke kontroverser. I perioden 1953-1968 arbeidet de for tobakksindustrien, og spredde aktivt tvil om sammenhengen mellom røyking og kreft i befolkningen, tross god vitenskapelig dokumentasjon på korrelasjon.
I 1990, i opptakten til Gulfkrigen, var H+K involvert i vitnemålet til den påståtte sykepleieren Nayirah, framført foran den amerikanske kongressen. Hun påstod å ha bevitnet at Irakiske soldater myrdet hundrevis av prematurt fødte barn på et sykehus i Kuwait, en historie som ble viktig for å øke støtten til krigen og som ved flere anledninger ble nevnt av president George H.W. Bush. Historien viste seg å være usann, og kvinnen var ikke sykepleier, men datteren av Kuwaits ambassadør. H+Ks oppdragsgiver var organisasjonen «Citizens for a Free Kuwait», som var betalt og kontrollert av regjeringen i Kuwait.
I 2006 høstet de kritikk for å rådgi regimet på Maldivene, som på samme tid undertrykte og fengslet opposisjonelle. Liknende kritikk har kommet for oppdrag for Tyrkia og Indonesia.
Siden 2009 har H+K hatt America’s Natural Gas Alliance som kunde, i hovedsak har de søkt å skape tvil rundt påståtte miljøkonsekvenser av hydraulisk oppsprekking, såkalt fracking.
Norge
I Norge har Hill+Knowlton kontorer i Oslo og Stavanger, og har om lag 75 ansatte. Daglig leder er nå Henrik Halvorsen. Hill+Knowlton kjøpte det norske PR-byået Gambit i 2002. Gambit ble startet av Lars Erik Grønntun, Frank Rossavik og Odd-Magnar Brubæk høsten 1994 / vinteren 1995. I mars 2022 endret selskapet navn fra Gambit Hill+Knowlton til Hill+Knowlton Norge.
Arvefølgen til den spanske tronen
Arvefølgen til den spanske tronen er fastlagt av artikkel 57 i Spanias grunnlov av 1978. Her bestemmes det at tronen går i arv til etterkommere av kong Juan Carlos, etter regler om primogenitur og slik at mannlige arvinger går foran kvinnelige. Dersom denne linjen skulle dø ut, bestemmer grunnloven at Spanias nasjonalforsamling skal fastsette den tronfølge forsamlingen anser at Spania er best tjent med. Den som har arverett, men som gifter seg mot viljen til regjerende monark og nasjonalforsamlingen, taper arveretten for seg og sine etterkommere.
Felipe VIs eldste barn, Leonor, fyrstinne av Asturias, er først i arvefølgen etterfulgt av sin søster.
Dagens arverekke
Regjerende monark: Felipe VI av Spania
Shanna Moakler
Shanna Lynn Moakler (født 28. mars 1975) er en amerikansk modell, skuespillerinne, kjent fra blant annet tv-serien Pacific Blue.
Tidlig liv
Moakler ble født i Providence i Rhode Island, som den yngste av fire barn. Hun gikk på Barrington High School. Senere flyttet hun til Miami for å satse på en karriere som modell.
Karriere
Som 17-åring fikk Shanna sjansen til å bli USAs Miss Teen, da hun fikk delta som Rhode Islands representant. Her kom hun til semifinalen og endte på syvendeplass totalt. Tre år senere ble hun utnevnt til Miss New York USA, senere samme år ble hun Miss USA. Hun har dessuten blitt utnevnt til Playmate of the Month av bladet Playboy. I Pacific Blue spiller hun den syklende politikvinnen Monica Harper. Moakler har også hatt en rekke filmroller, blant annet i The Wedding Singer fra 1998.
Forhold
I 1997 hadde hun et forhold med Billy Idol. Hun har vært gift med tidligere trommeslager i gruppa Blink 182, Travis Barker. I tillegg har hun vært sammen med bokseren Oscar de la Hoya og skuespilleren Dennis Quaid.
Stortorvets Gjæstgiveri
Stortorvets Gjæstgiveri er et norsk, tradisjonsrikt spise- og bevertningssted i Grensen 1 i Oslo.
Det ble åpnet etter omfattende restaurering av bygningen i 1903. Den ligger med det ene hjørnet ut mot Stortorvet øst i sentrum av hovedstaden, vis-à-vis Christiania Glasmagasin. Bygningen er i utmuret bindingsverk i to etasjer, har saltak tekket med tegl og er fra tidlig på 1700-tallet. Den sto ferdig omtrent samtidig med Vår Frelsers kirke på den motsatte siden av torvet. Det har vært drevet restaurantvirksomhet i bygningen siden 1800-tallet.
Bygningen rommer både gjestgiveriet (restaurant), festlokale i 2. etasje, og utestedet Gamle Christiania («Gamla») i 1. etasje, samt strippeklubben Blaze Go-Go Bar i kjelleren.
Stortorvets Gjæstgiveri er blant annet knyttet til Torgslaget, og konfrontasjonen mellom blitzere og politi ved demonstrasjoner på 1980-tallet.
Stortorvets Gjæstgiveri er et fredet kulturminne.
Alte Feste
Alte Feste er en festning og museum i sentrum av Windhoek i Namibia. Det ble bygget av Curt von François for de tyske Schutztruppe i daværende Tysk Sørvest-Afrika. Festningen ligger på et høydedrag ved byen og sto ferdig i 1890. Den er den eldste bygningen i Windhoek.
Da Sør-Afrika okkuperte området under første verdenskrig ble festningen hovedkvarter for de sørafrikanske styrkene. I 1935 ble bygningen bygget om som innkvartering for Windhoek High School. I 1957 ble bygningen vernet og frem til 1963 ble den restaurert. I 1962 flyttet nasjonalmuseet inn i bygningen.
Språknytt
Språknytt er et tidsskrift utgitt av Språkrådet. Bladet har kommet ut siden 1973.
Språknytt kommer med fire utgaver i året, og abonnementet er gratis. Hvert nummer blir også lagt ut på Internett på Språkrådets hjemmeside.
Chaldene (måne)
Chaldene, også kjent som Jupiter XXI, er en retrograd irregulær satellitt og en av Jupiters måner. Den ble oppdaget av et lag av astronomer ved University of Hawaii ledet av Scott S. Sheppard, et al., i 2000, og fikk da den midlertidige betengelsen S/2000 J 10.
Chaldene er ca. 3.8 kilometer i diameter, og går i bane rundt Jupiter i en gjennomsnittlig avstand av 22,713,000 km med en omløptstid på 699,327 dager ved en inklinasjon på 167° mot ekliptikken (169° mot Jupiters ekvator). Månen går i en retrograd retning og med en eksentrisitet på 0,2916.
Månen tilhører Carmegruppen som består av irregulære retrograde måner som går rundt Jupiter i avstander mellom 23 og 24 Gm og ved inklinasjoner på ca. 165°.
Allison (rockegruppe)
Gruppa vant NM i rock i Trondheim i 1980. De turnerte landet rundt sammen med Jahn Teigen i Teigens Tivoli våren 1977, og ga samtidig ut sin første LP-plate, Allison, innspilt i Arne Bendiksen Studio i Oslo. De fikk sin første hit med «Boogie Woogie» som inn på Norsktoppen der den oppnådde en 4.-plass. Allison turnerte både i Norge og Danmark, og spilte inn sin andre LP, ''OK! OK!'' i København. Gruppen dro senere til England der de som ett av de første norske rockeband noensinne spilte inn tre låter i London, med Steve Broughton (fra Edgar Broughton Band) som produsent. «Sick and Tired» oppnådde en 4.-plass på Europatoppen, i konkurranse med andre grupper som Status Quo og T. Rex.. De oppnådde også en respektabel 5.-plass på Europatoppen med «Punks Gotta be United», og hadde flere låter inne på Norsktoppen.
Staind
Staind er et Nu metal-band fra California, USA, grunnlagt i 1993 av Mike Mushok og Jon Wysocki i Springfield, Massachusetts. De begynte å spille coverlåter fra klassiske grunge-band som Pearl Jam, Alice in Chains, Nirvana og Stone Temple Pilots. Gjennombruddet kom i 1997, da bandet Sugarmilk inviterte dem til en spilling med Limp Bizkit.
2. serierunde i Bundesliga 2020/21
Kampfakta
'''Fredag 25. september''' '''Lørdag 26. september''' <div id="Arminia Bielefeld v Köln"> <div id="Borussia Mönchengladbach v Union Berlin"> '''Søndag 27. september''' <div id="Hoffenheim v Bayern München">
VM i bandy 1981
Bandy-VM 1981 ble arrangert i Sovjetunionen mellom 7. og 14. februar. Det var det tolvte verdensmesterskapet i bandy. Fire lag deltok og det ble spilt en dobbeltserie der alle lagene møttes to ganger. Sverige ble for første gangen verdensmestere og dermed ble Sovjetunionens lange rekke med elleve strake verdensmesterskap brutt. Kampene ble spilt i Khabarovsk i Sibir.
Gyda Westvold Hansen
Gyda Westvold Hansen (født 20. april 2002) er en norsk kombinertløper som representerer Idrettslaget Nansen. Hun er verdensmester fra 2021 og 2023, og hun vant verdenscupen i kombinert 2021/22 og 2022/23.
Karriere
Hun ble norgesmester i kombinert i Trysil i april 2018, og på Beitostølen i november samme år. I desember samme år tok hun Norges første internasjonale seier i kombinert for kvinner. Hun kom på andreplass sammenlagt i kontinentalcupen 2018/19, etter Tara Geraghty-Moats fra USA.
Under junior-VM på ski 2019 fikk hun sølv i normalbakke/5 km-rennet, og under junior-VM på ski 2021 vant hun normalbakke/5 km foran Marte Leinan Lund og Lisa Hirner.
Verdenscupen i kombinert ble avholdt med første sesong i 2020/21. På grunn av koronapandemien ble det avholdt bare ett renn. Det ble vunnet av Tara Geraghty-Moatsfra USA. Hansen ble nummer to.
Under ski-VM 2021 var kombinert for kvinner for første gang på VM-programmet, og Westvold Hansen ble tidenes første kvinnelige verdensmester i kombinert da hun vant normalbakke/5 km. foran søskenparet Mari og Marte Leinan Lund.
Hun vant verdenscupen i kombinert 2021/22 etter seier i sju av åtte renn.
I VM 2023 i Planica vant hun normalbakke/5 km, og hun deltok på Norges lag som tok gull på blandet lagkonkurranse.
Hun vant verdenscupen i kombinert 2022/23 etter seier i alle ti renn.
Personlig
Hun er søskenbarn til den tidligere langrennsløperen Therese Johaug.
Baling qiao
Den historisk berømte broen ble bygd i Hongwu-eraen i Mingdynastiets tid. Den ble senere ødelagt av flom.
Den nåværende broen er fra 1919.
Baling-broen ble i 2006 oppført på Folkerepublikken Kinas liste over kulturminner.
Raúl González (kappgjenger)
Raúl González Rodríguez (født 29. februar 1952) er en tidligere meksikansk kappgjenger.
Hans første OL-deltakelse var i München i 1972, der han ble nummer 20 på 50 km kappgang. Fire år senere, under OL 1976 i Montréal, ble han nr. 5 på samme distanse, og nr. 6 under OL 1980 i Moskva.
I sin fjerde OL-deltakelse, under OL 1984, manglet de sterke kappgjengerne fra Sovjetunionen, og Raúl González sikret seg gull på 50 km. Han tok også sølv på 20 km, på plassen bak landsmannen Ernesto Canto.
Sovende floke
Sovende floke er Tore Renbergs debutbok, først utgitt av Tiden Norsk Forlag i 1995. Kortprosateksten ble belønt med Tarjei Vesaas’ debutantpris. Sovende floke består av 93 sider.
Taylor McKeown
Hun representerte Australia under Sommer-OL 2016 i Rio de Janeiro, der hun tok sølv på 100 meter medley stafett.
Sovende floke
I 2008 utga Forlaget Oktober en ny utgave av Sovende floke, samlet med andre dikt og prosa fra Tore Renbergs tidlige skrivende år - 1987-1995. Denne utgaven inneholder også et etterord av forfatteren om det å skrive sin første bok, og om det å komme inn i litteraturen og gjøre det til sin egen.
Issidae
Issidae er en familie av sikader, og en del av gruppen Fulgoromorpha.
Utseende
Middelsstore (gjerne 5 – 7 mm), karakteristisk formede sikader. Kroppen er kort og bred, bredest på midten med en tydelig knekk slik at kroppsomrisset blir rombeformet til kvadratisk. Fasettøynene er store, runde og utstående, punktøyne mangler. Pannen og ansiktet har opphøyde lengdelister. Hos en del arter er pannen spisst framskytende mellom fasettøynene. Antennene er lengre enn hodet. Forvingene er vanligvis velutviklede og hornaktige, ugjennomsiktige, ensartede over hele overflaten med markert årenett. Beina er temmelig korte og kraftige, føttene har tre ledd. Nymfene kan kjennes på at de har et knippe av fine vokstråder som går ut fra bakkroppsspissen.
Levevis
Issidae suger gjerne sevje fra busker og trær. Som mange andre sikader er de utsatt for angrep fra snylteveps-familien Dryinidae. På angrepne sikader kan man se dryinide-larven eller -puppen som en mørk, sekklignende utposning, gjerne rett bak vingene. Mange av artene flyr godt, andre har reduserte flygevinger.
Utbredelse
Den eneste arten som forekommer i Norge, er Issus muscaeformis. Den er utbredt i Sør-Norge, men ikke spesielt vanlig, og går på eik. Issidae viser eksempler på radiasjoner på enkelte isolerte øyer, der én enkelt innvandrende stamart har gitt opphav til en rekke nye arter, for eksempel i slekten Issus på Kanariøyene og slekten Philatis på Galápagos-øyene.
Systematisk inndeling
Familiene Caliscelidae, Nogodinidae og Tropiduchidae er i de senere årene skilt ut fra Issidae.
Jumu’ah
Fredagsbønnen, eller jumu'ah, (arabisk: صلاة الجمعة, ṣalāt al-jum‘ah) er den felles bønn i moskéen ved middagstid på fredagen og regnes oftest som en plikt for alle voksne mannlige sunnimuslimer.
Fredagsbønnen skiller seg i opplegget i noen grad fra middagsbønnen øvrige dager i uken, men den største forskjellen utgøres av den preken, khutba, som holdes av imamen, det vil si bønnelederen, eller noen annen fremstående person, før det felles bønneritualet.
Sommer-Militærlekene 2015
Medaljetabell
Kilde:
Dermophis donaldtrumpi
Beskrivelse
D. donaldtrumpi er om lag 10 centimeter lang, blind, skinnende, slimete, ser ut som en stor orm, glatt borer seg ned, og lever nesten utelukkende under bakken.
Øynene kan bare skjelne mellom lys og mørke, men den har et par tentakler nær munnen hvorved den kan finne bytte; den har også et ekstra lag skinn, slik at dens yngel kan spise etter at det er blitt skrellet av.}
Ifølge Rainforest Trust vil amfibier som Dermophis donaldtrumpi være særlig utsatt for effektene av en global oppvarming og er med dette utryddingstruede.
Navn
Aidan Bell, eier av EnviroBuild, sa at han valgte å oppkalle organismen etter Trump for å øke bevisstheten om Trumps politikk vedrørende klimaendringer og farene hans politikk utgjør for mange arters overlevelse. Bell sa
Bell hevdet også å se en parallell mellom artens evne til å bare se lys og mørke, og at Trump var bare i stand til å se verden i svart og hvitt. Ifølge Washington Post var navnevalget åpenbart foretatt for å ramme og gjøre narr av president Trump.
Finansminister
Finansminister er en betegnelse som benyttes om ministeren som har ansvaret for statens økonomi. I Danmark og Finland er dette den offisielle tittelen på ministeren, mens betegnelsen i Norge og Sverige er en uformell daglig betegnelse på det som i Norge heter statsråd og sjef for Finansdepartementet og i Sverige heter statsråd och chef för finansdepartementet. USAs finansminister har tittelen Secretary of the Treasury. Finanspolitikk omhandler innretning av skatter og avgifter, nivå på disse, samt budsjett og regnskap for staten (alle departementer). Finansministeren samordner regjeringens arbeid med statsbudsjettet. I tillegg forvalter finansministeren underliggende etater (skatte- og avgiftsetater), lager regler for og overvåker finansmarkedene og Statens pensjonsfond utland. Ansvarsområdene i Finansdepartementet er inndelt i økonomiavdelingen, finansavdelingen, skattelovavdelingen, skatteøkonomisk avdeling, finansmarkedsavdelingen og avdeling for formuesforvaltning.
Se også
Ministerstwo Finansów
Farmasøytisk institutt (UiO)
Farmasøytisk institutt er et institutt under Det matematisk-naturvitenskapelige fakultet ved Universitetet i Oslo.
Forskning
Forskningsaktiviteten ved Farmasøytisk institutt er organisert 11 forskningsgrupper. Flere av gruppene er tverrfaglige og går på tvers av instituttets avdelinger og andre institutter ved MN-fakultetet, samt Det medisinske fakultetet.
Historie
Farmasøytisk institutt ved Universitetet i Oslo (UiO) ble grunnlagt med opptak av de første studentene i 1932 på det nye universitetsområdet Blindern i Oslo. Inntil 1994 var Farmasøytisk institutt den eneste utdanningsinstitusjonen i Norge for farmasøytisk utdannelse på mastergradsnivå (cand. pharm.) og doktorgradsnivå. I 2009 var det master- og bachelorutdanning i farmasi ved 3 universitet og 2 høyskoler i Norge.
Mellom 1672 og 1815 ble apotekere eksaminert ved Universitetet i København. «Examen pharmaceuticum» ble vedtatt ved lov i 1815 og en forberedende «preliminæreksamen» på linje med jurister og medisinere skulle også være bestått ved Universitetet i Christiania. Men dette ble opphevet av stortinget. Mellom 1824 og 1836 ble man apoteker utenfor universitetet. Mellom 1836 og 1861 var det gjennom praksis i apotek og ikke gjennom undervisning en fikk kunnskap, men en lege vurderte hver kandidat gjennom en medhjelpereksamen før kandidaten fikk ta farmasøytisk eksamen.
Krav til en eksamenskandidat i 1861 var: Etter forslag fra professor i farmakologi, Edvard Poulsson i 1914, som leder av en undervisningskomité ble det bestemt å opprette «farmasøytisk institutt» i 1920 og vedtatt en ny lov om apotekereksamen av Stortinget i 1923, som la om den farmasøytiske utdannelsen fullstendig. Byggestart i 1928, og i 1931 ble «Lov om apotekereksamen av 1923» satt i kraft
Tadeusz Fijas
Tadeusz Fijas (født 1960) er en polsk tidligere skihopper som representerte Olimpia Goleszów. Han tok poeng i ett verdenscuprenn, med 3.-plass i skiflygingsbakken i Harrachov 23. februar 1985. Resultatet ga ham en 40.-plass sammenlagt i verdenscupen sesongen 1984/85.
Han var på det polske laget som ble sist av 14 lag i lag-VM i Engelberg i 1984. I VM i Seefeld i 1985 ble han nummer 55 av 65 deltakere i normalbakken i Seefeld og sist av 62 deltakere i storbakken i Innsbruck. Han deltok i VM i skiflyging i 1983 og 1985, med 31.-plass (av 39 deltakere) i Harrachov i 1983 og 29.-plass (av 44 deltakere) i Planica i 1985. Han har tre 2.-plasser og én 3.-plass i polske mesterskap.
Tadeusz Fijas er yngre bror av Piotr Fijas, som i mange år var Polens beste skihopper.
Duan Junyi
Duan Junyi (kinesisk: 段君毅; født 13. mars 1910 i Puyang i det som i dag er provinsen Henan i Kina, død 8. mars 2004) var en kommunistisk politiker i Folkerepublikken Kina.
Etter Firerbandens fall var han fra 1976 til 1987 Kinas jernbaneminister. I oktober 1978 ble han førstesekretær for kommunistpartiet i provinsen Henan. Fra januar 1981 til januar 1984 innehadde han det tilsvarende toppverv i Beijing.
He’s Got the Whole World in His Hands
«He's Got the Whole World in His Hands» er en tradisjonell amerikansk spiritual. Den ble første gang publisert i den papirinnbundne salmeboken, Spirituals Triumphant, Old and New, i 1927. I 1933 ble den samlet av Frank Warner på bakgrunn av fremførelsen til Sue Thomas i Nord-Carolina. Den ble også spilt inn av andre samlere, innbefattet Robert Sonkin fra the Library of Congress, som gjorde det i Gee's Bend, Alabama, i 1941. Den versjonen er fortsatt tilgjengelig hos the Library's American Folklife Center.
Laurie Londons innspilling
Sangen lå på populærmusikklistene i en versjon med den engelske sangeren Laurie London med the Geoff Love Orchestra i 1958, som gikk hele veien til en førsteplass på en amerikanske Most Played by Jockeys-listen og en tredjeplass på R&B-listen. Det var den mest suksessfulle platen med en britisk mannlig sanger i USA i 1950-årene.
Platen nådde en andreplass på Billboard Best Sellers In Stores-listen og en førsteplass på Cashbox Top 60-listen.
Mahalia Jacksons versjon lå som høyest på en 67.-plass på Billboard Top 100 Singles-listen.
Nottingham Forest F.C.s innspilling
I februar 1978 ble en innspilling (Warner K17110) med det engelske fotballaget Nottingham Forest F.C., sammen med det lokale bandet Paper Lace, utgitt. B-siden var «The Forest March».
Sangen har blitt en favoritt på britiske fotballbaner, med teksten tilpasset på forskjellige måter: For eksempel har en hørt «We're the worst team in the League» på kamper med Rushden & Diamonds.
Andre versjoner
The Sisters of Mercy spilte den på the Reading Festival i 1991. Den er med på bootlegalbumet The Good and the Bad and the Ugly.
En notabel versjon finnes på det Grammy Award-nominerte albumet, God Is Love: The Gospel Sessions, fra 2001, fremført av Art Greenhaw og The Light Crust Doughboys medThe Jordanaires.
I filmen Tootsie (1982), sang Dorothy Michaels (Dustin Hoffman) en linje fra sangen til hennes (hans) agent George Fields (Sydney Pollack) og forandret teksten til «I've got the whole world in my hands».
Sangen ble også benyttet i filmen Roxanne (1987), med Steve Martin.
I 1995 inkluderte The Sisters of Glory, en gospelgruppe med Thelma Houston, CeCe Peniston, Phoebe Snow, Lois Walden og Albertina Walker, sangen på sitt album Good News in Hard Times, utgitt av Warner Bros.
I filmen RocketMan, også fra 1997, spilte Harland Williams en astronaut som sang «I have the whole world in my hands» på en verdensomspennende TV-sending og ble ledsaget av millioner av mennesker rundt hele verden, som så den.
Sangen blir også anvendt i en reklame for PlayStation Portable. «I have the whole world in my hands»-versjonen blir anvendt.
Svensk versjon
Den svenske tittelen er «Bossa nova dygnet rundt».
Battle royale-spill
Battle royale-spill er en videospillsjanger som primært er flerspillerspill der et større antall spillere (titalls til hundrevis) er mot hverandre, enten på lag eller alene, og skal kjempe til å være den siste gjenværende, ofte ved bruk av hjelpemidler eller annet utstyr som rustning og våpen som kan plukkes opp i spillets gang. Det er en vanlig mekanisme at spillkartet krymper over tid, som fører alle spillerne til samme sluttområde. Sjangeren er delvis underliggende actionspill og overlevelsesspill, og spill fra serien er ofte skytespill. Skytespillene PUBG: Battlegrounds (2017) og Fortnite (2017), som fikk en battle royale-modus som svar til suksessen PUBG: Battlegrounds, er generelt kreditert med å ha popularisert sjangeren.
Navnet på sjangeren er tatt fra den japanske filmen Battle Royale fra 2000, som presenterer en slags «last-man-standing»-konkurranse i et krympende område.
Bakgrunn
Videospill som har sammenliggende elementer som battle royale-spill har eksistert i lengre tid, men sjangeren har sitt opphav i spillmodifikasjoner for flerspiller- og overlevelsesspill som Minecraft og ARMA 2 i begynnelsen av 2010-årene. Rundt 2012 dukket det opp en spillmodifikasjon inspirert av filmen The Hunger Games (2012) til Minecraft, senere navngitt «Survival Games», som følger formatet som er vist i filmens handling,  blant annet et utvalg spillere som må kjempe til å være den siste gjenværende ved hjelp av våpen, rustninger og mat som finnes i midten av spillkartet, som også minsker over tid. DayZ, da en spillmodifikasjon til skytespillet ARMA 2, inneholdt ubegrensede omganger der spillerne samler begrensede ressurser i en åpen verden.
Ved slutten av tiåret, ble sjangeren et kulturelt fenomen, med frittstående spill som PUBG: Battlegrounds, skapt av DayZ-modifikasjons- og H1Z1-medskaper, Fortnite og Apex Legends (2019). Fall Guys (2020) er også et spill i sjangeren som er mer fokusert på hinderløyper der spillerne skal komme seg til enden, i motsetning til å eliminere motstandere selv. En annen avart er Tetris 99 (2019), der 99 spillere av strategispillet er mot hverandre. Andre spill har også fulgt Fortnite sine fottrinn. Fortnite ble først utgitt som et overlevelsesspill der spillerne skulle beskytte mot ikke-spillerstyrte zombier i det som senere ble navngitt Fortnite: Save the World, og battle royale-modusen var en ettertanke som senere er blitt den mer populære måten å spille spillet på. Flere spill har også introdusert battle royale-moduser, som Counter-Strike: Global Offensive (2012), nettleserspillet Geoguessr (2013) og Call of Duty: Black Ops IIII (2018). Call of Duty: Warzone er et selvstendig battle royale-spill i serien som kom ut i 2020.
E-sport
Sjangerens største spill er å se i profesjonelle videospillturneringer. Et av de tidlige og største turneringene var «Fortnite 2019 World Cup» i regi av Epic Games (utviklerne) i juni 2019, der vinneren Kyle «Bugha» Giersdorf, da 16 år, mottok 3 millioner amerikanske dollar i premie. Turneringen hadde en samlet premiepott på 30 millioner amerikanske dollar. Epic Games har også avholdt senere turneringer med varierende, mindre premiepotter. Et av PUBG: Battlegrounds sine største turneringer er «PUBG Global Invitational S», og hadde en premiesum på 3,5 millioner amerikanske dollar i 2021. En mindre turnering for spillets mobilutgave er «PUBG Mobile Global Championships». Apex Legends-turneringen «Apex Legends Global Series» hadde en premiesum på 3 millioner amerikanske dollar i 2020.
Kvalitet (sjakkuttrykk)
Kvalitet er et uttrykk innen sjakk som betegner styrkeforskjellen mellom spillernes samlede brikker, spesielt «offiserene», slik som tårn og løper eller tårn og springer. En spiller som bytter sitt tårn mot en løper eller springer taper eller ofrer en kvalitet, motstanderen vinner en kvalitet.
Kvalitetsberegning i sjakkturneringer er en metode for å skille spillere som har oppnådd samme poengsum på sluttabellen.
Montignoso
Montignoso er en kommune i provinsen Massa-Carrara i den italienske regionen Toscana. Den ligger omkring 90 km. nordvest for Firenze og omkring 3 km. sørøst for Massa. I 2004 hadde kommunen 10 143 innbyggere. Den har et areal på 16,6 km².
Montignoso grenser til kommunene Forte dei Marmi, Massa, Pietrasanta og Seravezza.
Joseph Wang Zhenye
Joseph Wang Zhenye (født 1914 i Yan'an i Shaanxi i Kina, død 17. desember 1999) var katolsk biskop av Yan'an/Yulin.
Han stammet fra en katolsk familie. I 1920-årene gikk han på juniorseminaret i Yan'an. I 1930 begynte han på presteseminaret i Taiyuan, og ble presteviet i 1943. Han studerte så ved Fu Jen katolske universitet i Beijing. Deretter virket han i Shaanxi, og i Hongkong i flere måneder før proklamasjonen av Folkerepublikken Kina.
Han underviste ved juniorseminarer og hjalp til i menigheter inntil han ble rektor for presteseminaret i storseminaret i Xi'an frem til det ble stengt i 1958. Da vendte han tilbake til Yan'an og virket som sogneprest og som medisiner ved en klinikk drevet av kirken.
Under kulturrevolusjonen ble han dømt til 20 års reform ved arbeid i Xi'an, på grunn av sin tro. Han ble løslastt i 1979, og virket da først i Yan'an. Han underviste også i latin på en offentlig skole.
Siden 1980 bodde han i Xi'an og underviste ved presteseminaret der.
Han ble bispeviet for Yan'an 17. november 1991, etter den regjeringsbestemte prosedyre. Det var 25 år siden bispedømmet sist hadde hatt noen katolsk biskop. På grunn av en hjertesykdom som han trengte stadig oppfølging for, flyttet han ikke fra Xi'an til sitt bispedømme før i 1995.
Ettersom katedralen i Yan'an var konfiskert og blitt til et kommunistisk minnesmerke på grunn av viktige møter Mao Zedong arrangerte der, og det ble gunstigere å bygge ny katedral annetsteds, ble bispedømmets navn endret til Yulin.
Episkopalgenealogi
Hans episkopalgenealogi er:
Fosdinovo
Fosdinovo er en kommune i provinsen Massa-Carrara i den italienske regionen Toscana. Den ligger omkring 110 km. nordvest for Firenze og omkring 15 km. nordvest for Massa. I 2004 hadde kommunen 4 609 innbyggere. Den har et areal på 48,7 km².
Fosdinovo grenser til kommunene Aulla, Carrara, Castelnuovo Magra, Fivizzano, Ortonovo og Sarzana.
Licciana Nardi
Licciana Nardi er en kommune i Provinsen Massa-Carrara i den italienske regionen Toscana. Den ligger ca. 110 km. nordvest for Firenze og ca. 25 km. nordvest for Massa. I 2007 hadde kommunen 4977 innbyggere. Den har et areal på 55 km².
Kommunen ligger i Lunigianaområdet ved grensen mellom Toscana og Liguria. Den grenser til kommunene Aulla, Bagnone, Comano, Fivizzano, Monchio delle Corti, Podenzana, Tresana og Villafranca in Lunigiana.
Paraphthonia
Paraphthonia er en slekt av dagsommerfugler som tilhører familien Riodinidae.
Utseende
Middelsstore (vingespenn 35-45 millimeter), oransje og svarte sommerfugler. Vingenes indre del er oransje, vingespissene og ytterkanten svarte. De kan også ha et hvitt tverrbånd i forvingen.
Levevis
Disse sommerfuglene lever i tropisk og subtropisk skog.
Utbredelse
Slekten er bare kjent fra Peru.
Vjatsjeslav Ivanenko
Vjatsjeslav Ivanovitsj Ivanenko (russisk Вячеслав Иванович Иваненко, født 3. mars 1961 i Kemerovo) er en tidligere russisk kappgjenger som representerte Sovjetunionen.
TV-året 2001
TV-året 2001 er en oversikt over hendelser, program og avdøde TV-personligheter i 2001.
Vjatsjeslav Ivanenko
I 1980-årene tilhørte Ivanenko verdenseliten på 50 km. I EM 1986 i Stuttgart tok han sølv, 59 sekunder bak tyskeren Hartwig Gauder. I VM 1987 i Roma gikk konkurransen i sterk varme, og avstandene mellom utøverne var betraktelig større. Igjen gikk seieren til Hartwig Gauder, mens Ivanenko tok bronsemedaljen over tre minutter bak vinneren.
I OL 1988 i Seoul kunne Ivanenko stige øverst på seierspallen etter å ha vunnet 50 km foran tyskerne Ronald Weigel og Hartwig Gauder.
Henrik Farley
Henrik Alexander Øyen Farley (født 1992) er er en norsk-canadisk programleder, standupkomiker, tekstforfatter og youtuber.
Karriere
Farley startet med stand-up-komedie i 2013 og har blant annet opptrådt på Latter. Han har jobbet som tekstforfatter i NRK på diverse prosjekter som Svart Humor og Satiriks, og har skuespillererfaring fra TV-seriene Unge lovende og Kasko.
I mai 2018 ble han ansatt som én av de fire første programlederne i NRKs YouTube-kanal NRK 4ETG, sammen med Henrik Hildre, Jonas Lihaug Fredriksen og Martha Leivestad. Farley sluttet i 4ETG i november 2019.
Han ble nominert til «Årets humorspire» under Humorprisen 2018.
Siden 2019 har Farley, sammen med Jonis Josef og Martin Lepperød, vært en del av podkasten Karakter, som i februar 2022 endret navn til Dynga.
28. november 2020 ledet han den direktesendte prisutdelingen P3 Gull fra det gamle Deichmanske bibliotek, sammen med sine kolleger i Karakter. 20.–24. oktober 2021 ledet han P3aksjonen, sammen med Lepperød, Adelina Ibishi og Arian Engebø.
Jan Wessel
Jan Wessel (født 16. november 1903, død 12. august 1980) var en norsk radioingeniør, kjent for å ha etablert og drevet den norske produksjonsbedriften Radionette.
Han var av Wessel (slekt), sønn av driftsingeniør Henrik Lysholm Wessel (1861–1936) og Sophie Friederike (Frieda) Eleonore Weidemann Goebel (1868–1959). Jan giftet seg i 1937 med Liv Christiansen (1908–90) og 1945 med Gudrun Graverholt (1915–72).
FNs menneskerettighetsråd
FNs menneskerettighetsråd (engelsk: United Nations Human Rights Council, forkortet UNHRC) er et organ under De forente nasjoner som har som formål å utbre og styrke menneskerettighetene. Organet erstattet FNs menneskerettighetskommisjon (UNCHR), som ofte ble kritisert for å inkludere stater som ikke kunne garantere menneskerettighetene for sine egne borgere.
Opprettelse
FNs generalforsamling vedtok å opprette rådet den 15. mars 2006. Resolusjonen fikk støtte fra 170 av FNs 191 medlemsland. Bare Israel, Marshalløyene, Palau og USA stemte mot opprettelsen av rådet, mens Hviterussland, Iran og Venezuela avstod fra å stemme og syv andre stater (Den sentralafrikanske republikk, Nord-Korea, Ekvatorial-Guinea, Georgia, Kiribati, Liberia og Nauru) uteble fra avstemningen.
Medlemmer
Rådet har 47 medlemmer, som fordeles slik på følgende områder: 13 for Afrika, 13 for Asia, seks for Øst-Europa, åtte for Latin-Amerika og de karibiske stater, og syv for Vest-Europa og andre. Alle medlemmer må velges av et flertall av generalforsamlingens medlemmer, de må altså få minst 96 stemmer. Medlemmene velges for perioder av tre år slik at cirka en tredjedel er på valg hvert år. Det er mulighet for gjenvalg.
USA varslet den 20. juni 2018 at landet ville trekke seg fra rådet. Dette skjedde et år etter at USAs FN-ambassadør Nikki Haley hadde vært til stede på rådets møte i Genève. I løpet av det året hadde USA forgjeves gjort omfattende diplomatiske fremstøt for å forsøke å få til endringer i rådet. Den 8. februar 2021, etter innsettelsen av Joe Biden, varslet USA at landet igjen ville engasjere seg i FNs menneskerettighetsråd.
Russland ble suspendert fra FNs menneskerettighetsråd av FNs generalforsamling 7. april 2022 for grove og systematiske brudd på menneskerettigheter under invasjonen av Ukraina etter at det hadde kommet frem bilder og video fra Butsja-massakren.
Resolusjon om religion
I årene 2006–2010 vedtok rådet flere ganger en resolusjon som søkte å forby blasfemi («defamation of religion»). Norge satte seg jevnlig imot at ideer beskyttes fremfor personers menneskerettigheter.
Etter den arabiske våren i 2011, der ytringsfrihet var en del av temaet, ble temaet om blasfemi aktualisert, og det kom resolusjon 16/18 med det som ble ansett som en betydelig endring. Endringen gjaldt at beskyttelsen skulle gjelde trosutøvere, og ikke trosretninger.
Russland
7. april 2022, under Russlands invasjon av Ukraina, besluttet Generalforsamlingen i FN å suspendere Russland fra FNs Menneskerettighetsråd på grunn av grove og systematiske brudd på menneskerettigheter. Samme dag annonserte Russland at de trakk seg fra menneskerettighetsrådet.
FNs menneskerettighetsråd skal etterforske russiske krigsforbrytelser i Ukraina.
Uranus
Uranus er den syvende planeten fra solen. Den er en gasskjempe, den tredje største planeten etter diameter og den fjerde største etter masse i solsystemet. Den er oppkalt etter den greske himmelguden Uranos, som var faren til Kronos (Saturn) og bestefaren til Zevs (Jupiter). Planeten kan i blant ses med det blotte øye når nattehimmelen er spesielt stjerneklar. Den ble likevel ikke gjenkjent som en planet i oldtiden på grunn av dens utydelige og langsomme bane. William Herschel kunngjorde oppdagelsen 13. mars 1781 og ekspanderte solsystemets kjente yttergrenser for første gang i nyere tid. Uranus var også den første planeten som ble oppdaget med et teleskop.
Uranus har en lignende kjemisk sammensetning som Neptun, og begge plasseres ofte i kategorien «iskjemper». Mens atmosfærene til gasskjempene Jupiter og Saturn hovedsakelig består av hydrogen og helium, har Uranusatmosfæren en større mengde isdannende stoffer som blant annet vann, ammoniakk og metan sammen med spormengder av hydrokarboner. Den er den kaldeste planetariske atmosfæren i solsystemet med temperaturer ned i −224 °C (49 K). Den er lagdelt oppbygd av skyer, hvor vann trolig danner de laveste skyene, mens metan danner de øvre skylagene. Under atmosfæren består trolig Uranus for det meste av is og bergarter.
Uranus har en magnetosfære, 13 kjente planetringer og 27 kjente måner. Rotasjonsaksen heller sidelengs, og ligger nesten i planet til dens omdreining rundt solen. Nord- og sørpolen ligger i det området hvor de fleste andre planeter har sine ekvatorer. Bilder fra romsonden Voyager 2 viste i 1986 en planet uten særpreg i synlig lys, uten skybåndene eller stormene som er knyttet til andre kjempeplaneter. Observatører og forskere på jorden har imidlertid sett tegn til årstidsvariasjoner og økte væraktiviteter når Uranus nærmer seg sitt jevndøgn. Vindhastighetene kan komme opp i 250 m/s (900 km/t).
Sentralkartoteket for alvorlige sinnslidende
Sentralkartoteket for alvorlige sinnslidende har helt siden 1935 lagret pasientinformasjon om nordmenn med psykiske lidelser.
Uranus
Oppdagelse
Uranus var den første planeten man oppdaget som ikke var kjent i oldtiden. Den var observert mange ganger tidligere, men ble vanligvis feilidentifisert som en stjerne. I 1690 katalogiserte John Flamsteed den som 34 Taurus, og observerte den deretter i 1712 og 1715. James Bradley observerte den i 1748, 1750 og 1753, mens Tobias Mayer fikk øye på planeten i 1756. Den franske astronomen Pierre Lemonnier observerte Uranus minst tretten ganger – fire ganger i 1750, to ganger i 1768, seks ganger i 1769 og en gang i 1771. Likevel oppdaget heller ikke han at det var en planet.
Sentralkartoteket for alvorlige sinnslidende
Romanifolket ble nesten per definisjon definert som syke, der de levde på siden av det etablerte samfunnet, i dyp fattigdom og med store sosiale problemer. Først i 1989 slo Datatilsynet fast at registreringen var tvilsom, registeret ble stengt og oversendt til Riksarkivet.
Uranus
Oppdagelse
William Herschel var den første som oppdaget at den ikke var en stjerne. Han observerte Uranus den 13. mars 1781 mens han var i hagen til sin bolig i 19 New King Street i byen Bath i Somerset i England (nå kjent som Herschel Museum of Astronomy), men rapporterte den inn som en komet 26. april 1781. Herschel «engasjerte seg i en rekke observasjoner av parallaksen til de faste stjernene» ved å bruke et teleskop med hans egen design.
I sin journal skrev han «I kvartilen nær ζ Tauri… enten [en] tåkete stjerne eller kanskje en komet.» 17. mars noterte han «Jeg så etter kometen eller den tåkete stjernen og fant ut at det er en komet, fordi den har endret posisjon.» Da Herschel presenterte oppdagelsen for Royal Society, hevdet han fortsatt å ha funnet en komet som han dog sammenlignet med en planet:
Den russiske astronomen Anders Johan Lexell beregnet avstanden til objektet som 18 ganger avstanden mellom jordkloden og solen, og ingen komet var frem til da observert med en perihelavstand større enn fire ganger avstanden mellom jorden og solen. Astronomen Johann Elert Bode fra Berlin, beskrev oppdagelsen som «en stjerne i bevegelse som kan tenkes å være en hittil ukjent planetlignende objekt i omløp på den andre siden av Saturns omløpsbane.» Bode konkluderte med at objektets nærmest sirkelrunde bane var mer lik en planet enn en komet.